THAI เตรียมออกหุ้นกู้ 7 ชุด อายุ 1-15 ปี ลุยขายสถาบัน-รายใหญ่ปลาย เม.ย.62
THAI เตรียมออกหุ้นกู้ 7 ชุด อายุ 1-15 ปี ลุยขายสถาบัน-รายใหญ่ปลาย เม.ย.62
10 เม.ย. 2562

นายสุเมธ ดำรงชัยธรรม กรรมการผู้อำนวยการใหญ่ บริษัท การบินไทย จำกัด (มหาชน) หรือ THAI เปิดเผยว่า บริษัทเตรียมเสนอขายหุ้นกู้ 7 ชุด คือ ชุดอายุ 1 ปี อายุ 2 ปี อายุ 3 ปี อายุ 5 ปี อายุ 7 ปี อายุ 10 ปี และอายุ 15 ปี ซึ่งเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ ให้แก่ผู้ลงทุนสถาบันและผู้ลงทุนรายใหญ่ปลายเดือน เม.ย.นี้ ผ่านธนาคารกสิกรไทย ธนาคารกรุงเทพ และธนาคารกรุงไทย ในฐานะผู้จัดการการจัดจำหน่ายหุ้นกู้
ทั้งนี้ THAI ได้รับการจัดอันดับความน่าเชื่อถือที่ระดับ A โดยบริษัท ทริสเรทติ้ง จำกัด และอยู่ระหว่างการจัดอันดับความน่าเชื่อถือของตราสาร ทั้งนี้ อัตราดอกเบี้ยของหุ้นกู้จะมีการกำหนดภายในเดือนนี้